สังคมข่าวหุ้นนิวส์เวฟ
ตลาดหุ้นไทยล่าสุดปิดการซื้อขายที่ระดับ 1,548.13 จุด ปรับลดลง 0.08 จุด พ่วงด้วยมูลค่าการซื้อขายรวม 6.7 หมื่นล้านบาท
11 ส.ค. 2559

ตลาดหุ้นไทยล่าสุดปิดการซื้อขายที่ระดับ 1,548.13 จุด ปรับลดลง 0.08 จุด พ่วงด้วยมูลค่าการซื้อขายรวม 6.7 หมื่นล้านบาท
* กลุ่มเข้าซื้อสุทธิได้ไป 2 ประสานเริ่มจากต่างชาติตะลุยเข้าเก็บไป 3,495 ล้านบาท ตามด้วยบัญชีบริษัทหลักทรัพย์ 315 ล้านบาท ส่วนขาเทขายสุทธิทางรายย่อยสาดออก 2,176 ล้านบาท และสถาบันที่ขายอีก 1,634 ล้านบาท
* วันนี้ถือเป็นวันสุดท้ายของการซื้อขายประจำสัปดาห์นี้ จึงคาดว่า ในช่วงระหว่างวันน่าจะมีแรงขายทำกำไรออกมาพอสมควรเพื่อลดความเสี่ยง จึงขอให้นักลงทุนใช้ความระมัดระวังกันด้วย
* เอาละเริ่มกันด้วยหุ้นแรกขอเลือกไปที่ IVL กันก่อนเลย เมื่อวานรับข่าวดีชิ้นใหญ่ เพราะประกาศงบออกมาฟาดกำไรท่วมท้น
* โดยเฉพาะงบครึ่งปีแรกนี่ซัดกำไรเบ่งบานทะลุ 1 หมื่นล้านบาท โตขึ้นกว่า 90% จากปีก่อน
*  ขณะที่ราคาหุ้นกลับไม่ตอบสนองเท่าที่ควรมากนัก โดยถอยไปปิดลบ 4.2% มาจบอยู่ที่ 34.25 บาท
* แต่ก็ถือเป็นโอกาสที่ดีต่อการเข้าเก็บหุ้น เนื่องจากเชื่อได้เลยว่า ระดับหุ้นไซส์ใหญ่อย่าง IVL แล้ว มีข่าวดีซุกซ่อนอยู่ในมืออีกเพียบ ไม่แน่นะต่อไปโบรกฯ อาจจะปรับเพิ่มราคาเป้าหมายขึ้นเพื่อสะท้อนการเติบโตก็เป็นไปได้
* หุ้น TFG สมกับฐานะเป็นหุ้นเล็กเทิร์นอะราวด์ประจำงวดปี 59
* งานนี้ไม่ทำให้ผิดหวังจริงๆ เพราะทำกำไรงวดไตรมาส 2 ไปถึงระดับ 671 ล้านบาท เพิ่มขึ้นจากปีก่อนที่ขาดทุน 449 ล้านบาท
* ส่งผลให้ภาพรวมงวดครึ่งปีแรกมีกำไรสุทธิในมือแล้ว 871 ล้านบาท เหมือนล็อกเป้าให้งบปี 59 การันตีเติบโตเรียบร้อย
* สเต็ปต่อไปที่น่าจับตาก็คือโอกาสจ่ายเงินปันผลในอนาคต เพราะหากรักษาการเติบโตแบบนี้ได้ต่อเนื่อง
* ขาดทุนสะสมที่มีอยู่ไม่นานหมดเกลี้ยงแน่ จึงถือเป็นอีกหนึ่งหุ้นเด่นที่ไม่อยากพลาด
* หุ้น TPCH ตัวแทนพลังงานผู้ผลิตไฟฟ้าจากชีวมวลที่กำลังอยู่ในช่วงขาขึ้นแบบเต็มกำลัง
* งบไตรมาส 2 ที่ฟาดกำไรสวย 50 ล้านบาท หนุนให้งบครึ่งปีแรกกำไรพุ่งไปรวม 81 ล้านบาท โตขึ้นกว่า 1,000% เมื่อเทียบกับปีก่อน
* ปัจจัยบวกสำคัญที่ผลักดันให้ TPCH ฟาดกำไรอิ่มพุงกางขนาดนี้ ก็คือการรับรู้รายได้-กำไรโรงไฟฟ้าชีวมวล จำนวน 3 แห่งนั่นเอง
* ดังนั้น ในช่วงครึ่งปีหลัง TPCH จะรับรู้ผลตอบแทนเข้ามาต่อเนื่องและผลักดันให้งบไตรมาส 3-4 เพิ่มขึ้นไม่หยุด
* นี่ยังไม่รวมข่าวดีลุ้นคว้าผลิตไฟฟ้าชีวมวลจากภาครัฐ ที่กำลังทยอยเปิดรับซื้อแบบรายทางอีกนะ
* อย่างล่าสุด ไฟฟ้าชีวมวลภาคใต้ 36 MW ทาง TPCH ก็เป็นหนึ่งในผู้ที่ผ่านคุณสมบัติ-เทคนิค สะท้อนให้เห็นถึงความเป็นผู้นำในธุรกิจนี้เป็นอย่างดี
* ราคาหุ้นในกระดานล่าสุดปิดการซื้อขายอยู่แถว 18 บาทกว่า จะซื้อลงทุนหรือเก็งกำไรก็น่าสนใจทั้งปวง น่าลองหยิบไปพิจารณากันดู
* หุ้น JAS งบไตรมาส 2 ซัดกำไรไปรวมประมาณ 1,000 ล้านบาท ถือว่าดีกว่าที่โบรกฯ เคยประเมินกันไว้ว่าจะมีกำไรเพียง 500-600 ล้านบาทเท่านั้น
* จึงนับเป็นข่าวดีช่วยหนุนนำราคาหุ้น สายเทรดดิ้งเก็งกำไรจัดไปตามสถานการณ์กันได้
* หุ้น SUPER เมื่อวานทำราคาถอยมาปิดลบที่ 1.85 บาท หากวันนี้ราคายังลงต่อเตรียมสอยเข้าเก็บได้เลย
* เพราะอย่าลืมเรื่องงบไตรมาส 2 ที่โชว์พลิกกำไรหลักร้อยล้านบาทให้ได้เห็นกัน
* โดยปัจจัยบวกนำทาง SUPER คือ ได้บันทึกกำไรจากโครงการโซลาร์ฟาร์มที่ทยอย COD มาต่อเนื่อง
* ปิดท้ายด้วยหุ้น ILINK ถือว่าทำเซอร์ไพรส์ไม่เบา เนื่องจากเดิมทีวงการเงินคาดกำไรไตรมาส 2 จะชะลอตัวหนัก
* แต่ปรากฏว่า งบ Q2 ทำกำไรรวม 52 ล้านบาท เท่ากับทรงตัวเมื่อเทียบปีก่อน จึงนับว่า ดีกว่าที่คาดไว้มาก
* ดังนั้น ขอให้จับตาทิศทางช่วงครึ่งปีหลังที่ ILINK กำลังจะเดินเครื่องติดสปีดทำกำไรเต็มสูบ อัพไซด์บานต่ำราคาเป้าหมาย 28 บาท จัดไปอย่ารอช้า